08 феврал 21 № 3е

B U Ý R U K

Türkmenistanyň Baş prokuraturasynyň

internet web-saýtynyň işini guramak hakynda

Hormatly Prezidentimiz Gurbanguly Berdimuhamedowyň parasatly ýolbaşçylygynda Berkarar döwletimiziň bagtyýarlyk döwründe ýurdumyzyň ykdysadyýetiniň ähli pudaklarynda sanly ykdysadyýeti ornaşdyrmak, maglumat-aragatnaşyk tehnologiýalaryny ösdürmek, döwlet hyzmatlarynyň ähli görnüşlerini elektron görnüşde amala aşyrmak we kanunçylyk binýadyny kämilleşdirmek ugrunda anyk işler alnyp barylýar.

Ýurdumyzda sanly ykdysadyýetiň ösdürilmegi halkyň ýaşaýyş-durmuş şertleriniň gowulandyrylmagyna, jemgyýetçilik hyzmatlarynyň hiliniň ýokarlandyrylmagyna we innowasion tehnologiýalaryň ornaşdyrylmagyna ýardam berer.

Beýan edilenler esasynda Türkmenistanyň Prezidentiniň 2020-nji ýylyň 27-nji fewralyndaky «Türkmenistanyň elektron resminamalar dolanyşygy ulgamyny hem-de internet web-saýtlary döretmek we işe girizmek hakyndaky» 1687 belgili Kararyny ýerine ýetirmek maksady bilen, «Türkmenistanyň prokuraturasy hakynda» Türkmenistanyň Kanunynyň 22-nji maddasyny gollanyp,

**B U Ý U R Ý A R Y N:**

1. Türkmenistanyň Baş prokuraturasynda «bp.gov.tm» web-saýtyny işe girizmek, ýöretmek, resmi habarlary taýýarlamak we olary internet sahypasynda ýerleşdirmek boýunça işleriň alnyp barlyşyna gözegçilik etmegi Türkmenistanyň Baş prokurorynyň orunbasarlaryna tabşyrmaly.

2. Türkmenistanyň Baş prokuraturasynyň müdirlikleri we bölümleri Türkmenistanyň kanunçylyk binýadyny kämilleşdirmek, Türkmenistanyň fiziki we ýuridiki şahslarynyň hukuklaryny goramak we düşündirmek boýunça wagyz-nesihat işlerini geçirmek, daşary ýurt döwletleri bilen hukuk kömegini bermek boýunça hyzmatdaşlygy ösdürmek barada web-saýtda ýerleşdirmek üçin maglumatlaryň, habarlaryň we suratlaryň taýýarlanylmagyny üpjün etmeli.

3. Web-saýtyň menýusyndaky maglumatlaryň ýygy-ýygydan täzelenmegi, kämilleşdirilmegi hem-de olaryň takyklygy we seljerip durulmagy üçin Türkmenistanyň Baş prokuraturasynyň Işgärler bölümine «Salgylarymyz», Hukuk üpjünçilik bölümine «Habarlar» we «Kanunlar», Umumy bölümine «Ýüztutma», Türkmenistanyň Baş prokuraturasynyň müdirliklerine we bölümlerine özleriniň degişli ugurlary boýunça beýleki menýularynda ýerleşdiriljek maglumatlaryň (habarlaryň, makalalaryň, fotosuratlaryň, wideoýazgylaryň) döwlet dilinde, zerur bolan ýagdaýynda rus ýa-da iňlis dilinde taýýarlanyp, Türkmenistanyň Baş prokurorynyň degişli orunbasary bilen ylalaşylyp, Türkmenistanyň Baş prokuraturasynyň Seljeriş we maglumatlar bölümine ýazmaça we elektron görnüşinde hödürlenmegini üpjün etmeli.

4. Müdirlikleriň we bölümleriň müdirleri beren maglumatlarynyň mazmuny, gizlinlik derejesi we beýleki talaplara laýyklygy üçin şahsy jogapkärçilik çekýärler.

5. Web-saýtda ýerleşdirilmäge hödürlenýän maglumatlarda diňe hakykylygy tassyklanan, ygtybarly çeşmelerden alnan täzelikler ýerleşdirilmeli, daşky çeşmelerden täzelikler alnan ýagdaýynda bolsa olaryň çeşmesiniň salgysy görkezilmeli.

5. Seljeriş we maglumatlar bölümi degişli maglumatlary web-saýtda ýerleşdirmeli we internet ulgamynda web-saýtyň tehniki hyzmatyny hem-de howpsuzlygyny üpjün etmek we kiberhüjümleri wagtynda ýüze çykarmak boýunça degişli işleri geçirmeli.

6. Buýrugyň talaplarynyň doly berjaý edilmegi üçin jogapkärçiligi müdirlikleriň we bölümleriň müdirleriniň üstüne ýüklemeli.

7. Buýrugy ýerine ýetirmek üçin welaýatlaryň we Aşgabat şäheriniň prokurorlaryna hem-de harby prokurorlara ibermeli, Baş prokuraturanyň müdirliklerine we bölümlerine bermeli.

8. Buýrugyň ýerine ýetirilişine gözegçilik etmegi Türkmenistanyň Baş prokurorynyň orunbasarlaryna tabşyrmaly.

Тüркменистаныň Bаш прокуроры

йустицийаныň 3-нjи дереjели

дöвлет геňешчиси B.T.Atdaýew