« 14 » iýul 2023ý №25e

B U Ý R U K

Türkmenistanyň prokuratura edaralarynda

içerki resminamalaryň dolanyşygynyň

programma üpjünçiligini işe girizmek hakynda

Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy goşun generaly Serdar Berdimuhamedow Garaşsyz, hemişelik Bitarap Türkmenistan döwletimizde prokuratura edaralarynyň işiniň netijeliligini ýokarlandyrmak, kanunçylyk namalarynyň hemmeler tarapyndan ýerine ýetirilişine prokuror gözegçiligini güýçlendirmek hem-de Türkmenistanyň prokuratura edaralarynda sanly ulgamy ornaşdyrmak barada yzygiderli talap edýär.

Beýan edilenleriň esasynda Türkmenistanyň Prezidentiniň 2018-nji ýylyň 30-njy noýabrynda çykaran 984-nji karary bilen tassyklanan «Türkmenistanda 2019-2025-nji ýyllarda sanly ykdysadyýeti ösdürmegiň Konsepsiýasyny» hem-de Türkmenistanyň Prezidentiniň 2022-nji ýylyň 5-nji iýulynda çykaran 163 belgili karary bilen tassyklanan «Türkmenistanyň prokuratura edaralarynyň ulgamyny ösdürmegiň 2022-2028-nji ýyllar üçin Maksatnamasyny» we «Türkmenistanyň prokuratura edaralarynyň ulgamyny ösdürmegiň 2022-2028-nji ýyllar üçin Maksatnamasyny amala aşyrmak boýunça ýerine ýetirilmeli çäreleriň Meýilnamasynyň» Türkmenistanyň Baş prokuraturasynyň Umumy bölüminiň Iş ýörediş bölümçesinde ýerine ýetirilýän işleri sanly ulgama geçirmek baradaky talaplaryny ýerine ýetirmek maksady bilen, «Elektron resminama, elektron resminama dolanyşygy we sanly hyzmatlar hakynda», «Maglumat we ony goramak hakynda» Türkmenistanyň kanunlaryny, hem-de «Türkmenistanyň prokuraturasy hakyndaky» Türkmenistanyň kanunynyň 22-nji maddasyny gollanyp,

B U Ý U R Ý A R Y N:

1. Türkmenistanyň prokuratura edaralarynda içerki resminamalaryň dolanşygynyň programma üpjünçiligini 2023-nji ýylyň 1-nji awgustyndan işe girizmeli.
2. Elektron resminamalaryň dolanşygy ulgamyny ulanmagyň Düzgünnamasyny tassyklamaly (goşulýar).
3. Içerki resminamalaryň dolanyşygy ulgamynyň programma üpjünçiligi arkaly berlen işleriň we tabşyryklaryň wagtynda ýerine ýetirilmegi üçin jogapkärçiligi Türkmenistanyň Baş prokuraturasynyň müdirlikleriň we bölümleriň müdirleriniň, welaýatlaryň, Aşgabat we Arkadag şäherleriniň prokurorlarynyň hem-de harby we ýöriteleşdirilen prokurorlaryň üstüne ýüklemeli.
4. Türkmenistanyň Baş prokuraturasynyň Işgärler bölümi, Umumy bölümi hem-de Seljeriş we maglumatlar bölümi içerki resminamalaryň dolanşygynyň programma üpjünçiliginiň talaba laýyk işledilmegini ýerlerdäki prokurorlar bilen bilelikde amala aşyrmaly.
5. Içerki resminamalaryň dolanşygynyň programma üpjünçiliginiň işledilişinde «Elektron resminamalaryň dolanşygy ulgamyny ulanmagyň Düzgünnamasynyň», «Türkmenistanyň prokuratura edaralarynyň maglumat howpsuzlygynyň Düzgünleriniň», «Türkmenistanyň prokuratura edaralarynyň maglumat ulgamlarynyň howpsuzlygyny üpjün etmekligiň Tertibiniň» hem-de «Türkmenistanyň Prokuratura edaralarynda iş ýörediş önümçiligi boýunça Düzgünnamanyň» degişli talaplaryny berjaý etmeli.
6. Türkmenistanyň Prezidentiniň 2022-nji ýylyň 5-nji iýulynda çykaran 163 belgili karary bilen tassyklanan «Türkmenistanyň prokuratura edaralarynyň ulgamyny ösdürmegiň 2022-2028-nji ýyllar üçin Maksatnamasyny» we «Türkmenistanyň prokuratura edaralarynyň ulgamyny ösdürmegiň 2022-2028-nji ýyllar üçin Maksatnamasyny amala aşyrmak boýunça ýerine ýetirilmeli çäreleriň Meýilnamasynyň» Türkmenistanyň Baş prokuraturasynyň Umumy bölüminiň Iş ýörediş bölümçesinde ýerine ýetirilýän işleri sanly ulgama geçirmek baradaky talaplaryny bellenilen möhletlerde berjaý etmeli.
7. Buýrugy ýerine ýetirmek üçin welaýatlaryň, Aşgabat we Arkadag şäherleriniň prokurorlaryna hem-de harby prokurorlaryna ibermeli.
8. Buýrugyň ýerine ýetirilişine gözegçilik etmegi Türkmenistanyň Baş prokurorynyň degişli orunbasaryna tabşyrmaly.

Türkmenistanyň Baş prokurory

ýustisiýanyň geňeşçisi S.G.Mälikgulyýew

Türkmenistanyň Baş prokurorynyň

2023-nji ýylyň \_\_\_-nji(y) \_\_\_\_\_\_\_

çykaran \_\_\_\_\_\_\_\_\_ belgili buýrugy

bilen tassyklanan

**ELEKTRON RESMINAMA DOLANYŞYGY ULGAMYNY ULANMAGYŇ DÜZGÜNNAMASY**

1. **Umumy düzgünler**
   1. Bu Düzgünnama Türkmenistanyň prokuratura edaralary (mundan beýläk – prokuratura edaralary) tarapyndan Elektron resminama dolanyşygy ulgamyny ulanmagyň tertibini kesgitleýär;
   2. Bu düzgünler prokuratura edaralarynyň işgärleri üçin Elektron resminama dolanyşygy ulgamyny ulanmakda esasy gollanma bolup durýar;
   3. Elektron resminama dolanşygy ulgamy arkaly hasaba alynýan giriş we çykyş hatlar belgilenende prokuratura edaralarynyň her biri aýratynlykda indeks belgisi arkaly belgilenýär (şu Düzgünlere 1-nji goşundy).
2. **Esasy düşünjeler**
   1. Şu aşakdaky esasy düşünjeler ulanylýar:

**adresat** – gönüden-göni adyna elektron resminama ugradylan fiziki ýa-da ýuridik şahs (ýa-da resminamany alyjy);

**elektron habar** – maglumat-telekommunikasiýa torundan peýdalanyjy tarapyndan geçirilen ýa-da alnan maglumat;

**elektron maglumat** – maglumat tehnologiýalarynda döredilen we sanly görnüşde berlen maglumat;

**elektron maglumat** **göteriji** (mundan beýläk – elektron göteriji) – maglumat tehnologiýalarynyň kömegi bilen maglumaty ýazdyrmak we saklamak üçin niýetlenen maddy göteriji;

**elektron maglumat ulgamy** – elektron maglumatlary döretmek, işläp taýýarlamak, ibermek, bermek, almak, saklamak, peýdalanmak, goramak, täzelemek, gözlemek, ýygnamak, ýaýratmak, gabamak we ýok etmek üçin ulanylýan enjamlaryň, programma, programma-enjamlaýyn serişdeleriň, usullaryň we iş amallarynyň jemi;

**elektron resminama** – şu Kanunyň maksatlary üçin maglumat tehnologiýalary esasynda elektron görnüşde taýýarlanylan, özündäki habar elektron maglumat görnüşinde bellenen, elektron maglumat göterijide elektron sanly şekilde berlen, mazmunly we elektron sanly gol arkaly hakykylygy tassyklanylan resminama;

**elektron resminama dolanyşygy** – maglumat tehnologiýalaryndan we telekommunikasiýa aragatnaşyk ulgamlaryndan peýdalanmak arkaly elektron resminamalary işläp taýýarlamak, ibermek, bermek, almak, saklamak, peýdalanmak, goramak, täzelemek, gözlemek, ýygnamak, ýaýratmak, gabamak we ýok etmek boýunça awtomatlaşdyrylan iş amallarynyň jemi;

**elektron resminamany düzüji** – elektron tehniki serişdelerden peýdalanyp, elektron resminamany düzen ýa-da elektron resminama onuň adyndan düzülen fiziki ýa-da ýuridik şahs;

**elektron resminamanyň asyl nusgasy**– resminamany tassyklamaga ygtyýarlandyrylan şahsyň elektron sanly goly bilen tassyklanylan, ilkibaşda elektron resminama görnüşinde döredilen we kagyz göterijide deslapky asyl nusgasy bolmadyk resminama;

**elektron resminamany iberiji** – elektron resminamanyň rekwizitlerinde görkezilen we elektron resminamany adresata iberýän fiziki ýa-da ýuridik şahs;

**elektron resminamanyň bitewüligi** – elektron resminamanyň oňa üýtgetmeleriň we (ýa-da) goşmaçalaryň girizilmändigini kesgitleýän häsiýeti;

**elektron resminamanyň hakykylygy** – elektron resminamanyň oňa hakyky elektron sanly gol (elektron sanly gollar) bilen gol çekilendigini kesgitleýän häsiýeti;

**ulanyjy** - Elektron resminama dolanyşygy ulgamynda işlejek işgärler.

1. **Esasy talaplar**
   1. Elektron resminama dolanyşygy ulgamy ulanylanda ulanyjylar tarapyndan indiki düzgünler berjaý edilmeli:

* Giriş, çykyş we içerki resminamalary elektron resminama dolanşygy ulgamyna wagtly-wagtynda girizmek we resminamalar skanirlenende resminamalaryň hiline gözegçilik etmek prokuratura edaralarynyň Umumy bölümleriniň iş ýöredijileri tarapyndan alnyp barylýar;
* Hepdäniň iş günleri her bir ulanyjy Elektron resminama dolanyşygy ulgamyna girip, öz bölümine gelen degişli resminamalary barlamaly we degişli işleri geçirmeli;
* Edaranyň kanselýariýasyndaky resminamalar boýunça işleýän işgärler edara gelýän we beýleki resminamalary Elektron resminama dolanyşygy ulgamyna wagtly-wagtynda girizilmegini üpjün etmeli we degişli bölümlere tabşyryk bermek üçin edaranyň degişli ýolbaşçylaryna resminamalary ýollamaly;
* Edaranyň ýolbaşçysy Elektron resminama dolanyşygynda her bir resminama üçin degişli bölümlere tabşyryk berip, resminamanyň ýerine ýetirilmeli möhletini kesgitlemeli;
* Ulanyjylar resminamalar boýunça edaranyň ýolbaşçysyndan gelen tabşyryklary bellenilen möhletinde ýerine ýetirmek boýunça degişli işler geçirmeli;
* Elektron resminama dolanyşygy ulgamynyň maglumat howpsuzlygyny üpjün etmek üçin her bir ulanyjy özüne berkidilen şahsy ulanyjy ady we açar sözüni ulanmaly. Ulanyjy adyny we açar sözüni beýleki ikinji şahsa bermek gadagan edilýär;
* Elektron resminama dolanyşygy ulgamynda tehniki tarapdan näsazlyk ýüze çykan ýagdaýynda ulgama jogapkär administratorlara habar berilmeli.
  1. Elektron resminama dolanyşygy ulgamynyň administratory:
* Ulgamyň işini dolandyrýar we Ulgamda iş alyp barmak üçin «ulanyjy» agza atlary/açar sözler döredýär, olaryň Ulgamdaky ygtyýarlyklaryny kesgitleýär hem-de ulgamyň işleýşine gözegçiligi amala aşyrýar.
* Türkmenistanyň Baş prokurorynyň 2022-nji ýylyň 9-njy dekabryndaky «30e» belgili buýrugy bilen tassyklanan «Türkmenistanyň prokuratura edaralarynyň maglumat howpsuzlygynyň Düzgünleriniň» talaplarynyň ulanyjylar tarapyndan berjaý edilişine gözegçiligi amala aşyrýar;
* Elektron resminama dolanyşygy ulgamyna jogapkär administratorlar Türkmenistanyň Baş prokuraturasynyň Seljeriş we maglumatlar bölüminiň hünärmenlerinden bellenilýär;
* Ulgamda näsazlyk ýüze çykan ýagdaýynda gyssagly ýagdaýda degişli işleri geçirmeli.

1. **Jogapkärçilik**
   1. Şu Düzgünnamanyň talaplaryny bozýan işgärler, edaranyň hereket edýän kanunçylygyna, içerki kadalaşdyryjy hukuk namalaryna we kadalaryna laýyklykda şahsy jogapkärçilik çekýärler.

Elektron resminama dolanşygy ulgamyny ulanmagyň Düzgünnamasynyň 1-nji goşundysy

|  |  |  |
| --- | --- | --- |
| **T/b** | **Edaralaryň ady** | **Indeks belgisi** |
| 1. | Türkmenistanyň Baş prokuraturasy | BP |
| **AŞGABAT ŞÄHERI** | | |
|  | Aşgabat şäher prokuraturasy | AG |
|  | Aşgabat şäher harby prokuraturasy | AGH |
|  | Bagtyýarlyk etrap prokuraturasy | AG-1 |
|  | Berkararlyk etrap prokuraturasy | AG-2 |
|  | Büzmeýin etrap prokuraturasy | AG-3 |
|  | Köpetdag etrap prokuraturasy | AG-4 |
| **ARKADAG ŞÄHERI** | | |
|  | Arkadag şäher prokuraturasy | AK |
|  | Gorjow etrap prokuraturasy | AK-1 |
|  | Kärizek etrap prokuraturasy | AK-2 |
| **AHAL WELAÝATY** | | |
|  | Ahal welaýat prokuraturasy | AH |
|  | Ahal welaýat harby prokuraturasy | AHH |
|  | Ahal DEKÝÝG prokuraturasy | AHDE |
|  | Ak bugdaý etrap prokuraturasy | AH-1 |
|  | Gökdepe etrap prokuraturasy | AH-2 |
|  | Babadaýhan etrap prokuraturasy | AH-3 |
|  | Bäherden etrap prokuraturasy | AH-4 |
|  | Kaka etrap prokuraturasy | AH-5 |
|  | Sarahs etrap prokuraturasy | AH-6 |
|  | Tejen etrap prokuraturasy | AH-7 |
| **BALKAN WELAÝATY** | | |
|  | Balkan welaýat prokuraturasy | BN |
|  | Balkan welaýat harby prokuraturasy | BNH |
|  | Balkan DEKÝÝG prokuraturasy | BNDE |
|  | Balkanabat şäher prokuraturasy | BN-1 |
|  | Türkmenbaşy şäher prokuraturasy | BN-2 |
|  | Awaza etrap prokuraturasy | BN-3 |
|  | Türkmenbaşy etrap prokuraturasy | BN-4 |
|  | Bereket etrap prokuraturasy | BN-5 |
|  | Esenguly etrek prokuraturasy | BN-6 |
|  | Etrek etrap prokuraturasy | BN-7 |
|  | Magtymguly etrap prokuraturasy | BN-8 |
|  | Gyzylarbat etrap prokuraturasy | BN-9 |
| **DAŞOGUZ WELAÝATY** | | |
|  | Daşoguz welaýat prokuraturasy | DZ |
|  | Daşoguz welaýat harby prokuraturasy | DZH |
|  | Daşoguz şäher prokuraturasy | DZ-1 |
|  | Akdepe etrap prokuraturasy | DZ-2 |
|  | Boldumsaz etrap prokuraturasy | DZ-3 |
|  | Görogly etrap prokuraturasy | DZ-4 |
|  | Köneürgenç etrap prokuraturasy | DZ-5 |
|  | Ruhubelent etrap prokuraturasy | DZ-6 |
|  | Şabat etrap prokuraturasy | DZ-7 |
|  | Saparmyrat Türkmenbaşy adyndaky etrap prokuraturasy | DZ-8 |
| **LEBAP WELAÝATY** | | |
|  | Lebap welaýat prokuraturasy | LB |
|  | Lebap welaýat harby prokuraturasy | LBH |
|  | Lebap DEKÝÝGB prokuraturasy | LBDE |
|  | Türkmenabat etrap prokuraturasy | LB-1 |
|  | Çärjew etrap prokuraturasy | LB-2 |
|  | Dänew etrap prokuraturasy | LB-3 |
|  | Darganata etrap prokuraturasy | LB-4 |
|  | Halaç etrap prokuraturasy | LB-5 |
|  | Hojambaz etrap prokuraturasy | LB-6 |
|  | Kerki etrap prokuraturasy | LB-7 |
|  | Köýtendag etrap prokuraturasy | LB-8 |
|  | Saýat etrap prokuraturasy | LB-9 |
| **MARY WELAÝATY** | | |
|  | Mary welaýat prokuraturasy | MR |
|  | Mary welaýat harby prokuraturasy | MRH |
|  | Mary DEKÝÝGB prokuraturasy | MRDE |
|  | Mary şäher prokuraturasy | MR-1 |
|  | Mary etrap prokuraturasy | MR-2 |
|  | Baýramaly şäher prokuraturasy | MR-3 |
|  | Baýramaly etrap prokuraturasy | MR-4 |
|  | Garagum etrap prokuraturasy | MR-5 |
|  | Murgap etrap prokuraturasy | MR-6 |
|  | Sakarçäge etrap prokuraturasy | MR-7 |
|  | Tagtabazar etrap prokuraturasy | MR-8 |
|  | Türkmengala etrap prokuraturasy | MR-9 |
|  | Wekilbazar etrap prokuraturasy | MR-10 |
|  | Ýolöten etrap prokuraturasy | MR-11 |